**BABIER EL MELAI A KENGEI EL KIREL TIAL SURVEY**

**Ngklel Tial Project**: Maternal and Child Health (MCH) Jurisdictional Survey

**Chad el merredel er a tial survey:** Caitlin Oppenheimer, Senior Vice President, Public Health Department NORC er a University of Chicago

**Ngera uchul me kom meruul er a tial survey?** Aki oldingel a blai e mesuub a teletelel a ukeruul ma klisichel a bedengir a rechedil ma rengelekir.Aki meruul er a tial survey er a beluu er a American Samoa, Federated States of Micronesia, Guam, Marshall Islands, Northern Mariana Islands, Belau, Puerto Rico, ma U.S. Virgin Islands. Aikal rokui el beluu a ousbech er a Title V MCH Block Grant program. A program er a MCH el ngara Belau a mo ousbech a kekka er a tial survey el olngeseu rar edil ma rengalek.

1. **Ngtecha harau er a cheral tial survey?** A Health Resources and Services Administration er a Merikel a harau a cheral tial survey.
2. **Alsekum ak mo olngeseu er a tial survey, ngera mo ngerchelek?** A chad el meruul er tial survey el obengkem a mo chiiuii a ker lekor kau. Aikal ker a kmal di kirem kau ma ngelekem. Ng morngii a ker el kirel a ngelekem sera le tolechoi, a kedmeklel a ngelekem, ma subelel a ngelekem. Ng dirrek el mor ngii a ker el kirel a rakt, mar toktang er kemiu, ma delengcheklem, ma lmuut el bebil ra ker.
3. **Bom Modengei:** Alsekum ngchetim el meruul er a tial survey, eng kmal di ungil e diak om obals. Om konei era chelechang ea uriul eng diak el sebechem, malechub eng mla mo chetim, eng dirrek el di ungil. Al ngar ngii a tekoi el meringel er kau el mesaod malechub eng metacherebesum el mesaod, ng sebechem el ouchais e diak a mondai. Ng diak el metemall a survey alsekum ng ngar ngii a ker el diak el sebechem el onger.
4. **Kngtil Tial Survey:** Ngdiak a meral kngtil tial survey ngdi ngar ngii a ker (mesaod a rrom, mekngit el kar, ma tekoi el mengesang a rengum/uldesuem) el bebil ra rechad a sebechir el mo metecherebeserir el ngii a uchul.
5. **Klungiolel Tial Survey:** Aki mereng a sluir a rokui el edil onger a ker ra tial survey le kekka re tial survey a kmal klou a ultutelel. Tial ureor a mo uchul ma tial Title V MCH Block grant program a mo sebechel ungil olngeseu er a rechad er a Belau.
6. **Tiang uangerang a klemengetel el ureor?** Tial survey a bekord el 40-45 bung eng meketmokl.
7. **Confidentiality:** Ngdi rechad el oureor el kirel tial survey me tirkel merredel er tial survey a mo mes a okededaol el tekoi el ngar ngii. A ngklem a diak el bol lluches er a tial survey. Aki mo ousbech a lambang el track aikal survey.

Tial survey a diak el bol oker el kirel a chelebedel a ngalek. Alsekum aki meruul er tial survey ea tekoi a mei el kmo ngar ngii a mengeterochel malechub ng mengelebed er a ngalek, eng ngerchelam el mo oltutakel.

A tekingem a mo medechel ra chelsel a computer ra ngak ma copy a modurokl el mor obis er kemam el ngara Chicago, Illinois A ki mo melasm el omart a tekingem engdi sel bebil ra team e a tekoi el marael era Internet a sebechel el mo chemolt Al sekum e ke torbengii tial survey ruchei ra bolmerek eng sebechem el melekoi ma ki chemoit a tekingem.

Al sekum ngdirkak om bom merek er tial survey e mla mo soam el stob, ng sebechem el melekoi re kemam maki shred re tial babier.

1. **Llemeltel el Oker a Ker:** Ng sebechem el omkedong er a X er a (XXX) XXX-XXXX malechub e ke email er a JMCH@norc.org al ngar ngii a kerim el kirel tial ureor. Al ngar gii a kerim el kirel a llemeltem, ng sebechem el omkedong er a NORC Institutional Review Board Manager el dengua re tir a (866) 309-0542.
2. **Uduudel:** A rechad el mo meruul er a tial ureor a diak el uduudel.

A ki olengit mem lelia tial babier ra reksi el mo uspechal ra ngarmedad el klebesei.

**Subed el kirel a babier el omekberaod and mengeuid**: A obis a diak el sebechel orrimel a chad, ma chad a diak el morimel, el meruul er tial ureor a lak a bleketakel el control number el lechukl er a babier. A OMB control number re tial babier a 0906-0042. A klemengetel a taem el locha meketmokel tial babier a bekord el tal sikang. Tia ultoi ra omengiuel tial babier, skel a babier el dousbech el henzi a ker, ma omengiuel a nger. Ngidil tekoi malechub ng ker kirel tial chetituokel el tekoi, malechub eng ngidil uldasu el sebechel olngeseu er a tial obis el olngeasek a beraod, a sebechem el uldureklii el moraHRSA Reports Clearance Officer, 5600 Fishers Lane, Room 14N39, Rockville, Maryland, 20857.